
ŠAKIŲ RAJONO SAVIVALDYBĖS  TARYBA

SPRENDIMAS

Dėl  KIDULIŲ PAGRINDINĖS  MOKYKLOS DIREKTORĖS 2009 METŲ VEIKLOS ATASKAITOS 
2010 m. gegužės 27  d. Nr.T-142
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Kidulių pagrindinės mokyklos direktorės 2009 metų veiklos ataskaitai (pridedama).

Meras









Juozas Bertašius




PRITARTA




Šakių rajono savivaldybės tarybos 




2010 m. gegužės 27 d. sprendimu Nr.T-142

ŠAKIŲ R. KIDULIŲ PAGRINDINĖ MOKYKLA

Savivaldybės biudžetinė įstaiga,  Nemuno 51 Kiduliai Šakių raj. LT-71400, tel. (8345) 62 392, faks.  (8 345) 62 225, el. p. kidul@kiduliai.sakiai.lm.lt  Duomenys kaupiami ir saugomi Juridinių asmenų registre, kodas 190820942


2009 METŲ VEIKLOS ATASKAITA

1. Bendros žinios apie švietimo įstaigą

2009-09-01 duomenimis Kidulių pagrindinėje mokykloje buvo sukomplektuota: Kidulių pagrindinėje mokykloje 9 klasių (9 komplektai) ir  priešmokyklinio ugdymo grupė (1 komplektas), Voverių skyriuje – 6 klasės (2 komplektai). Iš viso 11 klasių komplektų.

Bendras mokinių skaičius – 169 mokiniai. 

Bendras darbuotojų skaičius – 56, iš jų nepedagoginiai darbuotojai – 23, pedagoginiai darbuotojai – 33.

2. Įstaigos 2009 m. tikslai ir uždaviniai, jų įgyvendinimas

Mokyklos taryba 2009 metais patvirtino šiuos mokyklos strateginius tikslus:

Tikslai – tobulinti mokymo proceso kokybę, siekiant mokymo metodų  įvairovės ir mokinių mokymosi rezultatų augimo, kurti patrauklią aplinką mokinių ugdymui, sudaryti palankias sąlygas gabių, motyvuotų mokinių saviraiškai. Racionaliai naudoti finansinius, materialinius ir intelektualinius išteklius.

Uždaviniai

· Tobulinti mokyklos visų grandžių vadovų komandos vadovavimą, ypatingą dėmesį skiriant rezultatų gerinimo strategijų paieškai.

· Tobulinti pamokų planavimą ir organizavimą.

· Gerinti mokinių pasiekimų lygį.

· Tobulinti mokinių elgesį, nuostatas ir darbo įpročius.

Tęsiama praėjusiais mokslo metais inicijuota akcija „Geriausiais mokyklos mokinys“. Atnaujinta mokyklos edukacinė aplinka: sutvarkytos administracijos patalpos, kompiuterizuotas lietuvių kalbos kabinetas, įrengtas vaizdo projektorius. Visų dalykų kabinetai gerai aprūpinti mokymo priemonėmis, informacinėmis technologijomis. Atnaujintas mokyklos interjeras, vaizdinė agitacija, stendai.

3. Įstaigos veikla pagal įgyvendinamas programas (įstaigos specifika ir išskirtinumas)

Kidulių pagrindinėje mokykloje 2009 metais priešmokyklinio ugdymo programą baigė 10 mokinių, viena mokinė dėl socialinės brandos trūkumo dar vienus metus tėvų pageidavimu lankė priešmokyklinio ugdymo klasę, pradinio ugdymo klases baigė 82 mokiniai. Vienas mokinys paliktas kartoti kurso ( Kidulių pagrindinėje mokykloje 4 klasėje).


1 – 4 klasių mokinių pasiskirstymas: Kidulių pagrindinė mokykla- 56, Voverių skyrius – 17, Bunikių skyrius –9.


Pagrindinio ugdymo programos I dalį baigė visi 25 8 klasės mokiniai Kidulių pagrindinėje mokykloje - 16, Voverių skyriuje - 9.


Pradinį išsilavinimą įgijo 27 mokiniai:  Kidulių pagrindinėje mokykloje - 20, Voverių skyriuje – 7.


Pagrindinio ugdymo programą baigė 13 mokinių. 8 mokiniai tęsia mokslą profesinėse mokyklose, 5 – bendrojo lavinimo mokykloje. 

Pagrindinio ugdymo patikrą laikė: lietuvių kalbos – 8 mokiniai (pažangumas 100%), pažymio vidurkis 7,1, matematikos – 8 mokiniai (pažangumas 100%), pažymio vidurkis 6,3.


Per 2009 metus praleista 9830 pamokų, iš jų 1205  praleistos be pateisinamos priežasties. Tai sudaro 12,2 proc. Daugiausia pamokų praleido vaikai iš asocialių šeimų, vyresniųjų klasių mokiniai, kurie  neturi mokymosi motyvacijos.

4. Specialiųjų poreikių vaikų ugdymas (statistika ir rezultatai, specialiųjų poreikių vaikams teikiamos pagalbos apibūdinimas)


2009 metais mokykloje mokėsi 21 spec. poreikių mokinys. Pagal adaptuotą bendrojo lavinimo programą – 15, pagal modifikuotą bendrojo lavinimo programą – 6. 56 mokiniams buvo teikiama logopedo pagalba. Specialiąją pagalbą šiems mokiniams teikia kvalifikuota specialistų komanda: logopedė-spec. pedagogė, socialinė pedagogė, pedagogo padėjėja. Visos iškilusios problemos ir mokinių mokymosi rezultatai aptariami mokyklos specialiojo  ugdymo komisijoje, mokinių pasiekimai aptariami mokytojų tarybos posėdžiuose.

5. Olimpiadų, konkursų, parodų, varžybų rezultatai

Mokiniai dalyvavo rajoniniuose konkursuose, varžybose ir olimpiadose. Mergaičių krepšinio komanda laimėjo I-ąją vietą rajone, 7 klasė – I-ąją vietą rajoniniame „Papūgėlių“ konkurse. Respublikinis vertimų konkursas „Tavo žvilgsnis“ – prizininkai, dalyvavo raiškiojo skaitymo, gražios rašysenos konkursuose, kvadrato varžybose. Aktyviai dalyvavo respublikiniame „Kengūros“ konkurse, viena mokinė įvertinta „Auksinės kengūros“ apdovanojimu. Mokyklos matematikai dalyvavo internetiniame „Eruditų“ konkurse.

6. Pedagogų ir vadovų veikla. (Atestacija 2009 m., kvalifikacijos kėlimas, ryškiausi metodiniai darbai, leidybinė veikla)


Mokyklos pedagogai ir vadovai aktyviai lankėsi įvairiuose kvalifikacijos kėlimo kursuose ir seminaruose. Mokykloje 2009 metais dirbo 29 mokytojai, iš jų 2 mokytojai metodininkai, 18 – vyr. mokytojai. Visi mokytojai išklausė seminarus dėl darbo ir planavimo pagal atnaujintas bendrąsias pagrindinio ugdymo programas.


2009 metais direktoriaus pavaduotoja baigė vadybos kursus.

7. Įstaigoje įgyvendinti projektai, gavę papildomą finansavimą per įvairius programų konkursus (nurodyti, kokia programa ir kokį finansavimą gavo)

Vaikų socializacijos programų rėmimas – vaikų užimtumas „Aš ne vienas“  - 1650,00 Lt. (ŠMM – 950,00 Lt., savivaldybė – 700,00 Lt.)


Vaikų socializacijos programų rėmimas – vasaros poilsis „Pabūkime kartu“ – 850,00 Lt. (ŠMM – 450,00 Lt., savivaldybė – 400,00Lt.)

8. Įstaigos kultūros ir tradicijų formavimas 2009 m., informacijos sklaida bendruomenei


Mokykloje  kiekvienais metais vyksta tradiciniai renginiai, kurie numatyti mokyklos popamokinio ugdymo plane ( mokyklinės, kalendorinės bei valstybinės šventės). Suburti trys stiprūs šokių kolektyvai , folklorinis 1 – 4 klasių mokinių ansamblis, 5 – 8 klasių mokinių vokalinis instrumentinis ansamblis, mokytojų vokalinis ansamblis. Į mokyklos renginius kviečiama miestelio bendruomenė, vyksta bendri bendruomenės ir mokyklos renginiai. Šiais metais vyko Mokytojo dienos šventė, Vasario 16-osios dienos minėjimas kartu su Kidulių BC „Vinkšnupis“ bendruomene, Motinos dienos šventė. Tradicinėmis tapo „Juozuko“ mugė  ir saugos diena mokykloje. Apie mokykloje vykstančius renginius bendruomenė informuoja mokyklos internetinėje svetainėje, per mokinių tėvų susirinkimus bei rajoninėje spaudoje.

9. Įstaigos ryšiai (socialiniai partneriai Lietuvoje, ryšiai su užsienio šalimis)


Mokykla bendradarbiauja su vietos socialiniais partneriais: Kidulių seniūnija, Kidulių ambulatorija, Kaimelio parapijos bažnyčia bei Kidulių girininkija. Mokiniai įvairių švenčių progomis lankosi Kukarskės globos namuose.


Mokykla palaiko glaudžius ryšius su JAV Kolumbijos universiteto profesoriumi R. Vaičaičiu. 

10. Įstaigos mokymo bazės pokyčiai (vadovėliai, mokymo priemonės, kompiuteriai, suolai, kita ugdymo aplinka ir t.t.)

2009 metais ugdymo aplinkos gerinimui įsigyta prekių už 11430,00 Lt..


2009 metais vadovėlių ir mokymo priemonių įsigyta už 9065,00 Lt.: vadovėlių nupirkta už 4538,00 Lt., mokymo priemonių – už  4527,00 Lt.. Vadovėlių fondas sukomplektuotas tinkamai, problemų nėra. Nors mokymo priemonių įsigijome, tačiau jų poreikis patenkintas tik iš dalies.

11. Įstaigos pastatų ir mokymo patalpų pokyčiai (remonto, rekonstrukcijos darbai)

2009 metais Kidulių pagrindinėje mokykloje atlikti einamojo remonto darbai. Katilinėje perdažytos sienos ir lubos, atnaujinta vamzdyno šiluminė izoliacija. Mokykloje perdažyta dalis klasių ir koridorių, sporto salės grindys., sienos. Suremontuotos valgyklos ir virtuvės patalpos, atliktas einamasis remontas mokytojų kambaryje.


Pradinės mokyklos pastatui, vidaus sistemoms, elektros instaliacijai reikalingas kapitalinis remontas. Mokyklos pastatui būtina keisti lietvamzdžius ir vidaus elektros instaliaciją.

12. Įstaigos finansavimas 2009 m. (Patvirtinti asignavimai 2009 m. iš viso, tame sk. aplinkos lėšos, lėšos pavėžėjimui,  mokinio krepšelio lėšos, specialiųjų programų lėšos. Realiai gautos lėšos, tame sk. aplinkos lėšos, lėšos pavėžėjimui,  mokinio krepšelio lėšos, specialiųjų programų lėšos. Bendras biudžeto lėšų kreditinis įsiskolinimas laikotarpio pradžiai (2009-01-01) ir pabaigai (2009-12-31). Kreditinio įsiskolinimo pokyčio komentaras

Patvirtinti asignavimai 

Gauta

Iš viso:
 
1835817,00 Lt.

1743043,00 Lt

Kitos reikmės
   525700,00 Lt.

  517020,00 Lt.

Mokinio krepšelis
  1180600,00 Lt.

1101666,00 Lt.

Pavėžėjimas

       7700,00 Lt.

      7700,00 Lt.

Nemokamas maitinimas
   116017,00 Lt.

   111857,00 Lt.

Ekonomika

       4700,00 Lt.

       3700,00 Lt.

Vaikų soc. programos
        1100,00 Lt.

       1100,00 Lt.


Mokykla kreditorinio įsiskolinimo neturėjo nei 2009 metų pradžioje nei 2009 metų pabaigoje.


Sumažėjus 2010 metų finansavimui padidės mokyklos kreditorinis įsiskolinimas.

13. Įstaigos pagrindinės problemos 2009 m. ir  veiklos perspektyvos 2010 m


Pagrindinė mokyklos problema mokinių nutekėjimas iš 9, 10 klasių į Jurbarko vidurines mokyklas ir gimnaziją. 50 proc.  mokinių gyvena toliau kaip 3 km. nuo mokyklos. Didėja mokinių skaičius iš soc. remtinų ir asocialių šeimų, nepakankamas mokyklos finansavimas. Mokyklų tinklo optimizavimas gali neigiamai paveikti mokyklos statusą.


Mokykla turi stiprią materialinę bazę, ypač gerai apsirūpinta informacinėmis technologijomis priemonėmis ir kt. kompiuterine įranga. Mokinių poreikius tenkina neformaliojo ugdymo galimybės bei popamokinė veikla.

Mokyklos direktorius



Nijolė  Ūsienė

